**Bucură-te, că ești viu!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bucură-te, că ești viu!

...

De scrii, tu crezi că ești poet,

Dar n-ai nimic de fapt a spune

Și-n singura-ți dimensiune

Crești prea încet și incomplet!

...

Privești la alții în grădină,

Certându-i pentru cum cultivă,

Dar judecata-ți relativă

Nu e mai plină de lumină!

...

Ce-ai tu cu-acela care scrie

Așa cum poate,-așa cum crede,

Sau crezi că-n ce scrii tu se vede,

C-ar fii mai multă poezie?

...

Poeți în viață-s foarte rari,

Din ei, puțini sunt corifei,

Tu dacă scrii, chiar crezi că pari

A fi vreunul dintre ei?!

...

Mai bine nu mai critica,

Întoarce-te spre versul tău,

Chiar dacă altul scrie rău,

Tu, vezi-ți de treaba ta!

...

E greu să fii astăzi poet,

De ce nu-i lași pe alții-n pace?

Ce se petrece, n-ai ce face?

Mai bine crești cum poți, încet!

...

Pe toți ceilalți care scriu,

Bucură-te că-i citești,

Și dacă-n lumea ta tu crești

Bucură-te, că ești viu!